钦定古今图书集成/明伦汇编/氏族典/第388卷 > 李揆
## 钦定古今图书集成/明伦汇编/氏族典/第388卷 > 李揆

按《唐书李揆传》：“揆字端卿，系出陇西，为衣冠族，去客
荥阳。祖元道，为文学馆学士。父成裕，秘书监。揆擢进
士第，补陈留尉，迁右拾遗，再转起居郎，知制诰。扈狩
剑南，拜中书舍人，兼礼部侍郎。揆病取士不考实，徒
露搜索，乃大陈书。廷中进诸儒，约曰：‘上选士第，务得
才，可尽所欲言’。由是人人称美。未卒事，拜中书侍郎”
同中书门下平章事，封姑臧县伯。揆决事明当，然锐
于进，且近名。兄楷有时称“滞穴官不得迁。”吕𬤇政事
出揆远甚，以故宰相镇荆南，揆惧复用，遣吏至𬤇所，
构抉过失，𬤇密诉诸朝。帝怒，贬揆袁州长史。不三日，
以楷为司门员外郎。揆累年乃徙歙州刺史。初，苗晋
卿数荐元载，揆轻载地寒，载衔之。及秉政，奏揆试秘
书监，江淮养疾。家百口，贫无禄，丐食，取给牧守，流落
凡十六年。载诛，始拜睦州刺史。入为国子祭酒、礼部
尚书。德宗幸山南，揆素为卢杞所恶，用为入蕃会盟
使，拜尚书左仆射。至，蕃酋长曰：“闻有第一人李揆，公
是否？”揆畏留，因给之曰：“彼李揆安肯来邪？”还，卒凤州。